Държавен вестник, бр. 91, 2019 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  91
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 282 
ОТ 14 НОЕМВРИ 2019 Г.
за одобряване на допълнителни разходи по 
бюджета на Министерството на вътрешните 
работи за 2019 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на вътрешните 
работи за 2019 г. в размер 7035 лв. за разпла-
щане на извършените разходи по предоста-
вените дейности и услуги на правоимащите 
лица по чл. 16 от Закона за военноинвалидите 
и военнопострадалите.
(2) Разходите по ал. 1 да се осигурят за 
сметка на предвидените средства по централ-
ния бюджет за 2019 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Минис-
терството на вътрешните работи за 2019 г. 
по „Политика в областта на управлението и 
развитието на системата на Министерството 
на вътрешните работи“, разпределени, както 
следва:
1. по бюджетна програма „Информационно 
осигуряване и административно обслужва-
не“ – 3214 лв.;
2. по бюджетна програма „Медицинско 
обслужване“ – 3821 лв.
(2) Със сумата по чл. 1, ал. 1 да се увели-
чат показателите по чл. 12, ал. 3 от Закона 
за държавния бюджет на Република България 
за 2019 г.
Чл. 3. Министърът на вътрешните работи 
да извърши съответните промени по бюджета 
на Министерството на вътрешните работи за 
2019 г. и да уведоми министъра на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2019 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси във връзка с чл. 16 от Закона за 
военноинвалидите и военнопострадалите.
§ 2. Изпълнението на постановлението се 
възлага на министъра на вътрешните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
8789
ПОСТАНОВЛЕНИЕ № 283 
ОТ 14 НОЕМВРИ 2019 Г.
за изменение и допълнение на Методиката 
за изчисляване на инфраструктурните такси, 
събирани от управителя на железопътната 
инфраструктура, приета с Постановление 
№ 92 на Министерския съвет от 2012 г.
(ДВ, бр. 36 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В т. 1 изречение първо се изменя така:
„С методиката се определя таксата за 
пакета за минимален достъп и за достъп до 
инфраструктура, която свързва обслужващи 
съоръжения – такса за достъп и използване.“
§ 2. В т. 2 в изречение трето думите 
„инфраструктурната такса“ се заменят с 
„таксата за достъп и използване“, а в изре-
чение четвърто думите „за използване на 
железопътната инфраструктура – публична 
държавна собственост“ и запетаята след тях 
се заличават.
§ 3. В т. 3 се правят следните изменения 
и допълнения:
1. В основния текст думите „инфраструк-
турната такса“ се заменят с „таксата за достъп 
и използване“.
2. Подточка 3.1 се изменя така: 
„3.1. Определяне на компонентите, фор-
миращи таксата за достъп и използване.
Таксата за достъп и използване съдържа 
два компонента – такса за преминаване и 
такса за използване на електрозахранващо 
оборудване за задвижваща електроенергия. 
Таксата за преминаване зависи от действител-
но преминатите километри, като измерители-
те са брутотонкилометри и влаккилометри. 
Таксата за използване на електрозахранващо 
оборудване за задвижваща електроенергия 
зависи от действително разпределената и 
потребена електрическа енергия по пренос-
ната мрежа на управителя, като измерите-
лят е мегаватчас (МWh). Двата компонента 
отчитат участието на експлоатационните 
звена в извършването на влаковата услуга 
и направените за тази цел преки разходи.“
3. В подточка 3.2 изречение първо се 
заличава, а в изречение второ след думите 
„Формирането на таксата“ се добавя „за 
достъп и използване“, а думите „на инфра-
структурната такса“ се заличават.
4. В подточка 3.3 думите „Инфраструк-
турната такса“ се заменят с „Таксата“, а 
буква „г“ се изменя така:
„г) използване на електрозахранващо 
оборудване за задвижваща електроенергия.“
5. Подточка 3.4 се изменя така:
„3.4. Определяне размера на ставките на 
компонентите, формиращи таксата за достъп 
и използване.